**ОБЩИНСКА ИЗБИРАТЕЛНА КОМИСИЯ – БОТЕВГРАД**

**Протокол № 024**

**гр. Ботевград, 05.11.2019 г.**

Днес, 05.11.2019 г., в 14.00 ч. се състоя заседание на ОИК – Ботевград.

При откриване на заседанието присъстваха:

Христо Якимов – зам. председател

Членове:

1.Мария Накова

2.Виктор Велчев

3.Цветанка Банкова

4.Зоя Багелейска

5.Веселина Кръстева

6.Николай Николов

7.Цветолюб Савов

8. Пламен Китанов.

Заседанието се ръководи от Христо Якимов – зам. председател на ОИК – Ботевград.

ХРИСТО ЯКИМОВ: Колеги имаме необходимия кворум и предлагам следния дневен ред:

1. Разглеждане на заявление от Любомир Венциславов Лилов;
2. Процесуално представителство на ОИК-Ботевград, по съдебни дела, по които комисията е страна.

Дневният ред е приет единодушно и се пристъпи към изпълнението му.

ХРИСТО ЯКИМОВ: Поради отсъствие на секретаря на ОИК Ботевград, предлагам за секретар в решенията, които днес ще бъдат приети да се подпише Виктор Велчев. Има ли други предложения?

Няма.

Единодушно се прие за секретар на заседанието да се подписва Виктор Велчев.

По т. 1 от дневния ред:

ХРИСТО ЯКИМОВ: В ОИК Ботевград е постъпило заявление с № 185/04.11.2019 г. от Любомир Венциславов Лилов, с което същият е заявил желанието си ***„…да бъдат прекратени правомощията на общински съветник“***.

След разглеждане на документите и проведено гласуване

Гласували „ЗА“

Христо Якимов, Мария Накова, Виктор Велчев, Цветанка Банкова, Зоя Багелейска, Веселина Кръстева, Николай Николов, Цветолюб Савов и Пламен Китанов.

ОИК Ботевград прие:

РЕШЕНИЕ № 223

ОТНОСНО: Отпадане на Любомир Венциславов Лилов от листата на избраните за общински съветници от квотата на МК“ДИБО“.

Със свое решение № 196/28.10.2019 година, ОИК-Ботевград е обявила имената на избраните за общински съветници на Общински съвет на Община Ботевград.  С това решение Любомир Венциславов Лилов е избран за общински съветник от листата на МК“ДИБО“.

С входящ № 185/04.11.2019 година на ОИК-Ботевград е постъпило заявление от Любомир Венциславов Лилов, с което същия е заявил желанието си ***„…да бъдат прекратени правомощията на общински съветник“***.

ОИК – Ботевград разгледа заявлението и приема същото за молба, с която се заявява отказ на избрано за общински съветник лице да встъпи в правомощията си на общински съветник, преди да е положил предвидената в закона клетва за това.

Предвид гореизложеното, както и съгласно указанията дадени с Писмо изх. № МИ-15-1403/02.11.2019 година на ЦИК, ОИК-Ботевград приема, че са налице предпоставките при които Любомир Венциславов Лилов следва да отпадне от избраните  за общински съветници от листата на МК“ДИБО“, а на негово място следва да бъде обявен за общински съветник следващия по ред от тази листа, а именно: НИКОЛАЙ СЛАВЧОВ ВЕЛКОВ.

С оглед на горепосоченото, на основание чл. 87, ал. 1, т. 1 от ИК, и във връзка с указанията на Писмо изх. № МИ-15-1403/02.11.2019 година на ЦИК,  ОБЩИНСКА  ИЗБИРАТЕЛНА КОМИСИЯ – БОТЕВГРАД

**Р Е Ш И :**

1. Обявява Любомир Венциславов Лилов за отпаднал от списъка на избраните за общински съветници на Общински съвет на Община Ботевград от листата на МК“ДИБО“.
2. Обявява за избран за общински съветник от листата на МК“ДИБО“ НИКОЛАЙ СЛАВЧОВ ВЕЛКОВ

Решението може да се обжалва пред Централната избирателна комисия в срок до 3 дни от обявяването му, на основание чл. 88, ал. 1 от ИК.

ХРИСТО ЯКИМОВ: Необходимо е да се вземе решение и за процесуално представителство на ОИК - Ботевград, по съдебни дела, по които комисията е страна. Предлагам да се определят за свои процесуални представители и всички членове на ОИК Ботевград, които са правоспособни юристи.

Има ли въпроси?

Няма.

След проведено гласуване

Гласували „ЗА“

Христо Якимов, Мария Накова, Виктор Велчев, Цветанка Банкова, Зоя Багелейска, Веселина Кръстева, Николай Николов, Цветолюб Савов и Пламен Китанов.

ОИК Ботевград прие:

РЕШЕНИЕ № 224

ОТНОСНО: Процесуално представителство на ОИК - Ботевград, по съдебни дела, по които комисията е страна.

Съгласно чл.76, ал. 2 от Изборния кодекс, Общинската избирателна комисия се представлява от своя председател, а в отделни случаи - от определен с решение на комисията заместник-председател, секретар или член.

Предвид нуждата от процесуално представителство пред административните съдилища по дела, по които страна е ОИК - Ботевград и при евентуална невъзможност комисията да бъде представлявана от своя председател, на основание чл.87, ал.1, т.1 от ИК, и във връзка с чл. 76, ал. 2 от ИК,  ОБЩИНСКА  ИЗБИРАТЕЛНА КОМИСИЯ – БОТЕВГРАД

**Р Е Ш И :**

1. Определя за свои процесуални представители всички членове на ОИК-Ботевград, които са правоспособни юристи, както следва:

* Христо Петков Якимов член на САК;
* Зоя Николова Багелейска  член на САК;
* Мария Гаврилова Накова  член на САК;
* Виктор Христов Велчев  член на САК;
* Николай Васков Николов  правоспособен юрист.

1. Всеки един от членовете на ОИК-Ботевград, изброени в предходната точка може да самостоятелно да осъществява процесуално представителство по дела, по които страна е комисията.

Решението може да се обжалва пред Централната избирателна комисия в срок до 3 дни от обявяването му, на основание чл. 88, ал. 1 от ИК.

Дневният ред на заседанието на ОИК - Ботевград е изчерпан.

Закривам заседанието на ОИК-Ботевград.

ЗАСЕДАНИЕТО Е ЗАКРИТО В 16.00 Ч.

Христо Якимов – зам. председател …………………….

Виктор Велчев – за секретар..............................................

Членове:

1.Мария Накова …………………………………………..

2.Цветанка Банкова ……………………………………….

3.Зоя Багелейска …………………………………………..

4.Веселина Кръстева ……………………………………...

5.Николай Николов ……………………………………….

6.Цветолюб Савов ………………………………………...

7. Пламен Китанов.............................................................